Борис Младенов-Young
За себе си не ме е вече страх…

chitanka.info

За себе си не ме е вече страх.

Каквато тежка болест да ме хване,

не се вълнувам с мен какво ще стане —

достатъчно на този свят живях.

Но даже и когато бях по-млад,

на болните отдавах преднината,

лекувах и душите им с телата,

а себе си оставях по-назад.

Но смел не мога да се назова!

През цялата ми дълга кариера

не съм за миг престанал да треперя

за здравето на моите деца.

И днес за тях се тровя ежечасно —

да знаеш болестите е ужасно!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.